בילדותי, עוגת דבש הייתה מהעוגות האהובות עליי ביותר. אפילו יותר מעוגת השוקולד של ימי ההולדת. נהגתי לטבול פרוסה שמנמנה בכוס חלב קר ולהתענג על כל ביס. לימים גיליתי שהיא הייתה דלה מאד בדבש ועתירה בסוכר ודווקא את הטעם המיוחד שלה נתן תה המבושם בתמצית שמן ברגמוט (תערובת תה שחור ארל גריי), מעט מוסקט וקינמון.

לפני יותר משנה מצאתי מתכון נהדר של תיאבון בריא לעוגת תמרים לחה ומצויינת, ממש כמו עוגת דבש מסורתית, אליה הוספתי את כל הטעמים הללו שאני מאד אוהבת ועוד כמה שינויים קצת יותר בריאים, והתקבל לו מתכון מושלם לעוגת דבש טבעונית, עסיסית, ריחנית, ביתית, לחה, אוורירית ושקשה לעמוד בפניה.

מרכיבים יבשים:

כוס ו-3/4 קמח כוסמין מלא (או כוסמין לבן / רגיל)

3/4 כוס סוכר קוקוס (או סוכר קנים אורגני, או רגיל)

כפית אבקת אפייה

כפית סודה לשתיה

כפית קינמון טחון אורגני

קורט מוסקט טחון

קורט תבלין ציפורן, טחון (או שני מסמרים שלמים)

(אפשר להסתפק גם בקינמון / פאמקין ספייס או פייב ספייס במקום קינמון וציפורן)

מרכיבים רטובים:

225 גרם תמרי מג'הול גדולים לחים, לשקול ללא גלעין (כ-10 יח', תלוי בגודל התמר)

-> או אותה כמות בממרח תמרים קנוי

-> או אותה כמות בממרח תמרים קנוי 2 קופסאות רסק תפוחים אורגני ללא סוכר (226 גרם)

-> או שלושה תפוחים מתוקים, בגודל בינוני, ללא ליבה במשקל זהה

-> או שלושה תפוחים מתוקים, בגודל בינוני, ללא ליבה שליש כוס שמן זרעי ענבים (או כל שמן צמחי אחר שמעדיפים)

כוס מים רותחים + 2 שקקי תה ארל גריי בטעם ברגמוט

-> לחלוט כ-5 דקות יחד עם שני מסמרי הציפורן

->> התה אופציונלי, אבל נותן מלא עומק טעמים וצבע – אפשר גם להסתפק בתבלינים.

לקישוט: פרוסות שקדים לבנים או שקדים טחונים. כרבע כוס.

לאפייה: מומלץ לאפות בתבנית לחם גדולה (בדומה אינגליש רגילה רק גדולה יותר).

ללא גלוטן: ניתן להחליף ב"קמח תמי" (או אחר שמחליף אחד לאחד קמח רגיל).

הכנה:

אם משתמשים בתפוחים ותמרים שלמים – טוחנים אותם יחד בבלנדר לעיסה חלקה יחד עם המים הרותחים (לאחר החליטה והסרת התיונים ומסמרי הציפורן, אם הוספתם). חשוב לשקול את כמות התפוחים / תמרים אחרי הגלעון כדי לא להוסיף לבלילה נוזלים מיותרים.



אם משתמשים בממרח ורסק קנויים – מערבבים את כל החומרים הרטובים, מוסיפים גם את כוס המים הרותחים לאחר חליטה של כ-5 דקות וסילוק התיונים ומסמרי הציפורן (אם רכשתם ציפורן שלמה ולא טחונה).

מערבבים בקערה גדולה את כל המרכיבים היבשים וממזגים בין שתי התערובות.

מוזגים את הבלילה היחסית נוזלית לתבנית אינגליש גדולה מן הרגיל (כמו תבנית לחם עמוקה) או לשתי תבניות אינגליש רגילות. אפשר לבזוק מעל הבלילות פרוסות דקיקות של שקדים (או שקדים טחונים) ולשלוח לתנור שחומם מראש ל-180 מעלות.

אופים כ-45 דקות (במידה וזו תבנית אחת) או עד ששיפוד יוצא נקי ממרכז העוגה.

בסיום מזגגים במעט מייפל או סילאן טבעי. מצננים לחלוטין לפני שפורסים.